
 16.12.2015
 BG
 Официален вестник на Европейския съюз
 L 330/29
 РЕГЛАМЕНТ ЗА ИЗПЪЛНЕНИЕ (ЕС) 2015/2345 НА КОМИСИЯТА
 от 15 декември 2015 година
 за изменение на Регламент (ЕО) No 1235/2008 за определяне на подробни правила за прилагането на Регламент (ЕО) No 834/2007 на Съвета по отношение на режима за внос на биологични продукти от трети държави
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) No 2092/91 (1), и по-специално член 33, параграфи 2 и 3 и член 38, буква г) от него,
 като има предвид, че:
 (1)
 В приложение III към Регламент (ЕО) No 1235/2008 на Комисията (2) се съдържа списък на третите държави, чиито системи за производство и мерки за контрол на биологичното производство на земеделски продукти се признават за равностойни на определените в Регламент (ЕО) No 834/2007.
 (2)
 Според информацията, предоставена от Коста Рика, Тунис, Съединените щати и Република Корея, наименованието на контролния орган „BCS Öko-Garantie GmbH“ е променено на „Kiwa BCS Öko-Garantie GmbH“.
 (3)
 Според информацията, предоставена от Аржентина, интернет адресът на контролния орган „Letis SA“ е променен.
 (4)
 Според информацията, предоставена от Австралия, интернет адресът на компетентния орган е променен. Освен това надзорният орган „AQIS“ е прекратил дейността си и вече не следва да бъде включен в списъка от приложение III към Регламент (ЕО) No 1235/2008.
 (5)
 Според информацията, предоставена от Канада, контролният орган „SAI Global Certification Services Limited“ е прекратил дейността си и вече не следва да бъде включен в приложение III към Регламент (ЕО) No 1235/2008. Освен това в посоченото приложение следва да бъде включен нов контролен орган —„TransCanada Organic Certification Services (TCO Cert)“.
 (6)
 Според информацията, предоставена от Коста Рика, интернет адресът на надзорния орган „Servicio Fitosanitario del Estado“ е променен.
 (7)
 Според информацията, предоставена от Индия, индийският компетентен орган е оттеглил признаването, което е предоставил на „Biocert India Pvt. Ltd, Indore“ и „TUV India Pvt. Ltd“, и тези контролни органи вече не следва да бъдат включени в списъка от приложение III към Регламент (ЕО) No 1235/2008. Освен това индийският компетентен орган е признал три контролни органа, които следва да бъдат добавени към списъка в посоченото приложение — „Odisha State Organic Certification Agency“, „Gujarat Organic Products Certification Agency“ и „Uttar Pradesh State Organic Certification Agency“.
 (8)
 Според информацията, предоставена от Япония, е променено наименованието на компетентен орган.
 (9)
 Според информацията, предоставена от Тунис, интернет адресът на компетентния орган е променен.
 (10)
 Според информацията, предоставена от Съединените щати, наименованието на контролния орган „Department of Plant Industry“ е променено на „Clemson University“, наименованието на контролния орган „Indiana Certified Organic LLC“ е променено на „Ecocert ICO, LLC“, наименованието на контролния орган „Marin County“ е променено на „Marin Organic Certified Agriculture“, а наименованието на контролния орган „OIA North America, LLC“ е променено на „Americert International (AI)“. Освен това контролният орган „Organic National & International Certifiers (ON&IC)“ е прекратил дейността си и вече